text: Gospel Galla med Stig Rossen
  27 februar 2012 kl. 12.42
  100 gospelsangere, et talentfuldt syvmands gospelorkester og sangeren Stig Rossen kommer til Gospel Galla i Tønder.
  Stig Möglich Rasmussen er leder af alle fire gospelkor, hvorfra de 100 sangere kommer. De fire kor er Tønder Gospelkor, Living Joy fra Vejen, Fyraftens Gospel fra Vejle og Happy Gospel Choir fra Ølstykke på Sjælland.
  Korlederen har gennem de senere år samarbejdet med Stig Rossen om en lang række musikalske projekter, både koncerter og DVD-indspilning.
  - Stig Rossen elsker gospel ? det er et slags musikalsk frirum for ham. Og han var straks fyr og flamme, da jeg spurgte, om han ville komme og synge med ved galla-koncerten i Tønder, siger Stig Möglich Rasmussen.
  Gospel Galla-koncerten finder sted lørdag den 10. marts på Tønder Kulturhus, som hele dagen står i gospelmusikkens tegn, da de 100 gospelsangere deltager i en workshop for at indøve en håndfuld dugfriske gospelsange til aftenens koncert.
  